James Bond: Diamanty sú večné

***James Bond: Diamanty sú večné*** alebo ***Diamanty sú večné*** () je britský špionážno-akčno-dobrodružný triler z roku 1971, ktorý režíroval Guy Hamilton. Ide o v poradí siedmu oficiálnu bondovku v ktorej hlavnú úlohu agenta 007 hrá opäť Sean Connnery po šiestykrát. Kniha *Diamonds Are Forever* je štvrtá bondovka od Iana Fleminga, bola vydaná v roku 1956.

## Dej
Rozhodnutý pomstiť Traycinu vraždu, Bond (Sean Connnery) vystopoval Blofelda (Charles Gray) až do ďalekého Egypta, kde sa stal svedkom jeho smrti v bahnitej zmesi. Po návrate do Londýna ho šéf MI6M poveril, aby prenikol do pašeráckych klubov a vypátral kde sa zhromažďujú ukradnuté diamanty. Bond sa v prestrojení vydával za príslušníka Franksovho gangu, nadviazal spojenie s Tiffany Case (Jill St. John) a odcestoval do Las Vegas zo zásobou drahokamov ukrytých vo Franksovej urne. Diamanty si vyžiadalo impérium patriace istému samotárskemu magnátovi. Za kulisami sa však skrýval Bondov najkrutejší nepriateľ, ktorý stal z mŕtvych a taktiež si spravil svoje identické telesné kópie.

## Fakty a zaujímavosti
* Natáčalo sa v USA, Nemecku, Francúzsku, Holandsku a v Pinewood Studios v Londýne.
* Pre siedmy film sa do role agenta 007 už Lazenby nevrátil a hlavná úloha bola zverená opäť Connerymu. Lazenby mal s producentmi zmluvu na spoločných sedem filmov, no odmietol.
* Luxusná vila v ktorej bol Willard White je Elrod House a nachádza sa v Palm Springs (Kalifornia).
* Štáb odstavil na päť nocí oblasť Las Vegas, aby natočil ikonickú automobilovú naháňačku.
* Ako posledná sa natáčala scéna kde je Bond „pochovaný“ zaživa v rakvy, ktorá smeruje do pece.

## Postavy
* **Tiffany Case**: v živote používala svoj dôvtip a domnievala sa, že už videla všetko, až kým nestretla Bonda.
* **Ernst Stavro Blefeld**: potom, čo kvôli zmäteniu Bonda vytvoril kópiu samého seba a získal dostatočné množstvo diamantov na výrobu superzbrane (lasera), pomocou ktorej chcel vydierať západ na kolená, považoval sa Blofeld za nezraniteľného.
* **Willard White**: samotársky multimilionár, ktorý vlastnil impozantný konglomerát Willard Whyte's Techtronics. Bol väznený vo svojom vlastnom dome a netušil, že jeho spoločnosť zneužil práve Blofeld.
* **Wint a Kidd**: Blofeld zamestnával týchto dvoch podivných vrahov, aby za ním zametali všetky stopy. Zlikvidovali každého, kto sa do pašeráckeho obchodu s diamantami zaplietol či mal niečo spoločné. Bola to ukrutne sadistická dvojica, ktorá svoju prácu dosť milovala.
* **Bert Saxby**: zradný Whytov asistent, ktorý umožnil Blofeldovi využiť Whytovu spoločnosť na svoje vlastné odporné ciele.
* **Dr. Metz**: tento skvelý vedec nahovoril sám sebe, že Blofeld je dobrodincom ľudstva a verí vo svetové odzbrojenie.
* **Plenty O'Tool**: ľahkomyseľná dievčina z kasína, ktorú Bond priťahoval, a preto sa zrejme stala tragickou obeťou. Našli ju totižto mŕtvu v bazéne. Vrahovia si ju pravdepodobne splietli s Tiffany Case.

## Galéria

Súbor:Opnamen James Bond film Amsterdam voor Diamonds are for ever, Bestanddeelnr 924-7004.jpg|Guy Hamilton (vľavo) a Sean Connery (vpravo) počas natáčania.
Súbor:Bath-O-Sub (Diamonds Are Forever) front-left National Motor Museum, Beaulieu.jpg|Blofeldov batiskaf s logom Spectra.
Súbor:Moonbuggy from Diamonds Are Forever.jpg|Replika mesačného vozidla použitá vo filme.
Súbor:Opnamen James Bond film Amsterdam voor Diamonds are for ever, Bestanddeelnr 924-7007.jpg|Natáčanie v meste Reguliersgracht (Holandsko), Connery za volantom auta.
Súbor:Las Vegas Hilton-2.jpg|Budova Westgate Las Vegas použitá vo filme ako The Whyte House.


## Referencie

## Iné projekty

## Externé odkazy
* ''James Bond: Diamanty sú večné'' na oficiálnej stránke 
* 
* 
* 
* 
* ''James Bond: Diamanty sú večné'' v MGM 
* ''James Bond: Diamanty sú večné'' v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1971
Kategória:Britské filmy